Here is a page extracted from Wikipedia that may contain CSS, HTML, and a lot of unformatted text.

Title: ملوك الاسره المصريه التلاتين
Content: العيله الثلاتين من تاريخ مصر.

الأسر السته و العشرين، و لحد الواحد و التلاتين بتتسمى العصر المتأخر من تاريخ مصر القديمة.

العيله التلاتين اعتلت عرش مصر بعد اطاحة نخت انبو الاول ب"نفارود التانى"، بن هاكور من ملوك الاسره المصريه التسعه والعشرين. سيطر نخت أنبو على مصر فى نوفمبر 380 ق.م، و قضى معظم فترة حكمه بيدافع عن مملكته من محاولات الفرس لاعادة غزو مصر، و كان ده بدعم فى بعض الأوقات من سبرطه أو أثينا.

و ف سنة 365 ق.م.، نصب نخت أنبو ابنه تيوس شريكا ف الملك و وريث، و لحد وفاته فى 363 حكم الأب و الابن مع بعض بعد وفاة الوالد، تيوس غزا بلاد الشام اللى كانت تحت الاحتلال الفارسى. و فى الحمله دى فقد تيوس عرشه ف انقلاب دبره ابنه تجاهبيمو و جاب حفيد تيوس نخت انبو التانى للعرش.

فترة حكم نخت أنبو التانى اتميزت بمحاولات الفرس اعادة احتلال مصر، و اللى اعتبروها محمية متمردة. فلأول عشر سنين اتفادى نخت أنبو التانى الغزو الفارسى علشان ارتاخرخس التالت كان مشغول بتوطيد حكمه. بعد كدا أرتاخرخس التالت عمل محاولة فاشلة لغزو مصر ف شتا 351/350 ق.م. بعدها حصل قلاقل ف قبرص و قليقيا. وب الرغم من ان نخت أنبو التانى و ساند الثورات دى بس قدر أرتاخرخس يخمدها، و بقى مرة تانيه مستعد لغزو مصر. محاولة الغزو التانية نجحت، و أجبر نخت أنبو على التقهقر بدفاعاته من الدلتا الى ممفيس و هرب الى النوبه، و بيعتقد أنه لجأ الى ناستسن ملك نباتا.

ملوك الاسره المصريه التلاتين 

وبالرغم من قيام ثائر اسمه خباباش بتنصيب نفسه ملك (338 - 336 ق.م.)، لكن نخت انبو التانى اعتبر آخر فرعون لمصر، و هروبه كان نهاية مصر ككيان مستقل.

حكام مصر
فراعنة
تاريخ مصر
فراعنة الاسره التلاتين